Karakalpakië - Wikipedia
Qaraqalpaqstan Respublikası Қарақалпақстан Республикасы (Karakalpaks)
Qoraqalpogʻiston Respublikasi (Oesbekies)
Volkslied: Қарақалпақстан Республикасының Мәмлекетлик Гимни
(Karakalpaks vir: "Volkslied van die Republiek Karakalpakië")
Ligging van Karakalpakië in Oesbekistan
Kaart van Karakalpakië
Amptelike tale Karakalpaks en Oesbekies
Grootste stad Nukus
Eerste minister Musa Jernijazof
- Totaal 161 358 km²
- Totaal (2017)
- Bevolkingsdigtheid 1 817 500
Geldeenheid Oesbekiese som (UZS)
Tydsone UTC: +5 (UZT)
Karakalpakië (Karakalpaks: Qaraqalpaqstan, Қарақалпақстан; Oesbekies: Qoraqalpogʻiston), amptelik die Republiek Karakalpakië (Karakalpaks: Qaraqalpaqstan Respublikası, Қарақалпақстан Республикасы; Oesbekies: Qoraqalpogʻiston Respublikasi), is 'n outonome republiek binne Oesbekistan in Sentraal-Asië. Dit beslaan die hele noordweste van Oesbekistan en is geleë tussen Kasakstan in die noorde en Turkmenistan in die suide. Karakalpakië beslaan 'n oppervlakte van 161 358 km² en het 'n bevolking van 1 817 500 in 2017 gehad. Die hoofstad en grootste stad is Nukus.
Nukus is die hoofstad en grootste stedelike sentrum van Karakalpakië
Die naam Qaraqalpaq is afgelei van twee woorde: qara beteken "swart" en qalpaq "hoed"; Karakalpak beteken dus "swart hoed" en verwys na die Karakalpakke se tradisionele hoofbedekking. Die landskap word gekenmerk deur die eens groot Aralmeer asook die rivier Amoedarja wat dié meer weens landbougeriewe nie meer kan bereik nie.
Karakalpakië beskik oor 'n hoe vlak van outonomie binne Oesbekistan en het 'n eie parlement, 'n eie regering en eie nasionale simbole. Karakalpaks vorm saam met Oesbekies die amptelike tale. Die republiek se bevolking bestaan uit etniese groepe soos 36% Oesbeke, 33% Karakalpakke, 25% Kasakke, 6% Turkmene, Russe en ander minderhede.
Distrikte[wysig | wysig bron]
Karakalpakië se 14 distrikte, sedert 2014
Karakalpakië bestaan uit 14 distrikte (Karakalpaks: rayon; Oesbekies: tuman) en sewe selfregerende stede (Karakalpaks: qalas; Oesbekies: shahar).
Distrikte in Karakalpakië
Aʻmu daʻrya Mangʻit
Manʻgʻıt 5 Kegeyli
Kegeyli 9 Qoʻngʻirot
Qonʻırat 13 Toʻrtkoʻl
Biruniy 6 Moʻynoq
Moynaq 10 Qoraoʻzak
Qaraoʻzek 14 Xoʻjayli
Chimbay 7 Nukus
Aqmanʻgʻıt 11 Shumanay
Shomanay Die eersgenoemde benamings is die Oesbekiese s'n, die tweede die Karakalpakse naam
Bustan 8 Qanlikoʻl
Qanʻlıkuʻl 12 Taxtakoʻpir
↑ (en) “Karakalpakstan”. Encyclopædia Britannica. URL besoek op 25 Januarie 2019.
↑ (en) “Uzbekistan: Regions, Major Cities & Towns – Population Statistics in Maps and Charts”. URL besoek op 25 Januarie 2019.
↑ (de) Heinz-Gerhard Zimpel: Lexikon der Weltbevölkerung, Artikel „Karakalpaken“, bl. 259
↑ (de) Der Fischer Weltalmanach 2011, Artikel „Karakalpakstan“, bl. 496
Wikimedia Commons het meer media in die kategorie Karakalpakië.
Ontsluit van "https://af.wikipedia.org/w/index.php?title=Karakalpakië&oldid=1896954"
Die bladsy is laas op 25 Januarie 2019 om 19:00 bygewerk.